rejauldu/bengali-wikipedia huggingface dataset:
লেস ত্রোইস গ্লোরিয়াস (ফরাসি: Les Trois Glorieuses; বাংলা: তিন মহিমান্বিত দিন) কঙ্গোর প্রজাতন্ত্রের জাতীয় সঙ্গীত। ১লা জানুয়ারি, ১৯৭০ সালে একে অবলম্বন করা হয়েছিল কিন্তু ১৯৯১ সালে পুরানো জাতীয় সঙ্গীত লা কঙ্গোলাইস পুনর্বহাল করেছিল।www.nationalanthems.info এটি গানের কথা দিয়েছেন "হেনরি লোপেজ" এবং সুর দিয়েছেন "ফিলিপ মোকাউওমি"।   গানের কথা  ফরাসি ভাষায় গানের কথা  ইংরেজি অনুবাদ  বাংলা অনুবাদপ্রথম স্তবক  Lève toi, Patrie courageuse, Toi qui en trois journées glorieuses Saisis et porte le drapeau Pour un Congo libre et nouveau, Qui ne jamais plus ne faillira, Que personne n'effrayera.Get up, Homeland courageous You who in three glorious days Seized and carried the flag For a Congo free and new Who never did falter, Frighten anyone.. . . . . .গায়কদল  Nous avons brisés nos chaines, Nous travaillerons sans peine, Nous sommes une Nation souveraine.We've broken our chains, We will work without penalty, We are a sovereign nation.. . .দ্বিতীয় স্তবকSi trop tôt me tue l'ennemi, Brave camarade, saisis mon fusil; Et si la balle touche mon coeur, Toutes nos soeurs se lèveront sans peur, Et nos monts, nos flots en fureur Repousseront l'envahisseur.If too early kills me the enemy, Brave comrade, take my gun; And if the ball touches my heart, All our sisters will stand up without fear, And our mountains, our streams in fury Repel the invader.. . . . . .গায়কদল  Nous avons brisés nos chaines, Nous travaillerons sans peine, Nous sommes une Nation souveraine.We've broken our chains, We will work without penalty, We are a sovereign nation.. . .তৃতীয় স্তবকIci commence la Patrie Où chaque humain a le même prix. Notre seule guide c'est le Peuple. Notre génie c'est encore le Peuple. C'est lui seule qui a décidé De rétablir sa dignité.Here begins the Fatherland Where every human has the same price. Our only guide is the People. Our engineering is still the People. He alone decided To restore its dignity.. . . . . .গায়কদল  Nous avons brisés nos chaines, Nous travaillerons sans peine, Nous sommes une Nation souveraine.We've broken our chains, We will work without penalty, We are a sovereign nation.. . .   তথ্যসূত্র    বহিঃসংযোগ   Congo, Republic of "Les Trois Glorieuses"   বিষয়শ্রেণী:জাতীয় সঙ্গীত বিষয়শ্রেণী:কঙ্গো প্রজাতন্ত্রের ইতিহাস বিষয়শ্রেণী:আফ্রিকার জাতীয় সঙ্গীত
থাম্ব| কনফ্লুয়েন্স স্টেডিয়াম কনফ্লুয়েন্স স্টেডিয়াম হল লোকোজা, কোগি রাজ্যের একটি বহুমুখী স্টেডিয়াম, যেখানে ২৫,০০০ জন বসার ব্যবস্থা রয়েছে। এটি নাইজেরিয়া ন্যাশনাল লিগ এবং নাইজেরিয়া উইমেন প্রিমিয়ার লিগে যথাক্রমে কোগি ইউনাইটেড এবং কনফ্লুয়েন্স কুইন্সের ঘরোয়া মাঠ। এটি ২০১৬ নাইজেরিয়া পেশাদার ফুটবল লিগের সময় নাইজার টর্নেডোর ঘরোয়া খেলাগুলির জন্য একটি অস্থায়ী স্থান হিসাবে ব্যবহৃত হয়েছিল।   তথ্যসূত্র    বহিঃসংযোগ    বিশ্ব স্টেডিয়াম প্রোফাইল   বিষয়শ্রেণী:নাইজেরিয়ার ফুটবল মাঠ বিষয়শ্রেণী:নাইজেরিয়ার বহুমুখী স্টেডিয়াম
অ্যামলথিয়া (ইংরেজি: Amalthea, ) হল বৃহস্পতির একটি প্রাকৃতিক উপগ্রহ। বৃহস্পতির যতগুলি উপগ্রহের কথা জানা যায়, সেগুলির মধ্যে অ্যামলথিয়ার কক্ষপথ গ্রহটির তৃতীয় নিকটতম। বৃহস্পতির পঞ্চম আবিষ্কৃত উপগ্রহ বলে এটি  (ইংরেজি: ) নামেও পরিচিত। ১৮৯২ সালের ৯ সেপ্টেম্বর এডওয়ার্ড এমারসন বার্নার্ড এটি আবিষ্কার করেন এবং গ্রিক পুরাণের অ্যামলথিয়ার নামানুসারে এটির নামকরণ করেন। অ্যামলথিয়াই প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত শেষ প্রাকৃতিক উপগ্রহ; পরবর্তীকালের সকল উপগ্রহই আলোকচিত্র বা ডিজিটাল ইমেজিং-এর মাধ্যমে আবিষ্কৃত হয়।  অ্যামলথিয়া বৃহস্পতির খুব কাছ থেকে সেটিকে প্রদক্ষিণ করছে। উপগ্রহটি এটির পৃষ্ঠভাগ থেকে উৎক্ষিপ্ত ধূলির দ্বারা গঠিত অ্যামলথিয়া ঊর্ণনাভ বলয়ের বহিঃপ্রান্তের মধ্যেই অবস্থিত। অ্যামলথিয়ার পৃষ্ঠভাগ থেকে বৃহস্পতির ব্যাসরেখাটি ৪৬.৫ ডিগ্রি কোণে অবস্থিত বলে মনে হয়। বৃহস্পতির অভ্যন্তরীণ উপগ্রহগুলির মধ্যে অ্যামলথিয়াই বৃহত্তম। এটি অনিয়তাকার এবং লালচে রঙের। মনে করা হয়, এই উপগ্রহটি সরন্ধ্র জলীয় বরফ ও অজ্ঞাত পরিমাণে অন্যান্য উপাদান দ্বারা গঠিত। এটির পৃষ্ঠভাগে বড়ো বড়ো আকারের সংঘাত গহ্বর ও শৈলশিরা দেখা যায়।  ১৯৭৯ সালে ভয়েজার ১ ও ২ মহাকাশযান খুব কাছ থেকে অ্যামলথিয়ার ছবি তোলে। ১৯৯০-এর দশকে গ্যালিলিও অরবিটার আরও বিস্তারিতভাবে উপগ্রহটিকে পর্যবেক্ষণ করে।   ইতিহাস   আবিষ্কার  থাম্ব|ডানে_উপরে|বাম|ভয়েজার ১ মহাকাশযান থেকে তোলা অ্যামলথিয়ার রঙিন ছবি (১৯৭৯) ১৮৯২ সালের ৯ সেপ্টেম্বর এডওয়ার্ড এমারসন বার্নার্ড লিক মানমন্দিরের ৩৬ ইঞ্চি (৯১ সেমি) প্রতিফলক দূরবীনটির মাধ্যমে অ্যামলথিয়া উপগ্রহটিকে আবিষ্কার করেন। এটিই শেষ গ্রহীয় উপগ্রহ যা প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত হয়। ১৬১০ সালে গ্যালিলিও গ্যালিলেই কর্তৃক বৃহস্পতির চারটি বৃহত্তম উপগ্রহ আবিষ্কৃত হওয়ার পর অ্যামলথিয়াই ছিল বৃহস্পতির পঞ্চম আবিষ্কৃত উপগ্রহ।   নাম  অ্যামলথিয়ার নামকরণ করা হয়েছে গ্রিক পুরাণের উপদেবী অ্যামলথিয়ার নামানুসারে। ইনি শিশু জিউসকে (রোমান দেবতা জুপিটারের গ্রিক প্রতিরূপ) ছাগদুগ্ধ পান করিয়ে শুশ্রুষা করেছিলেন। অ্যামলথিয়ার সংখ্যাগত নামটি হল বৃহস্পতি ৫। ১৯৭৬ সালেই প্রথম আইএইউ "অ্যামলথিয়া" নামটি আনুষ্ঠানিকভাবে গ্রহণ করে। যদিও নামটি তার আগেই অনেক দশক থেকে লৌকিকভাবে ব্যবহৃত হয়ে আসছিল। নামটি প্রথম প্রস্তাব করেছিলেন ক্যামিলে ফ্লেমারিয়ন। ১৯৭৬ সালের আগে অ্যামলথিকে সাধারণভাবে বৃহস্পতি ৫ নামেই অভিহিত করা হত।   পাদটীকা    তথ্যসূত্র   উল্লিখিত সূত্র                             বহিঃসংযোগ    অ্যামলথিয়া পরিলেখ - নাসার সোলার সিস্টেম এক্সপ্লোরেশন থেকে  অ্যামলথিয়ার নামকরণ - ইউএসজিএস গ্রহীয় নামকরণপদ্ধতি-সংক্রান্ত পৃষ্ঠা থেকে  জুপিটার’স অ্যামলথিয়া সারপ্রাইজিংলি জাম্বলড – জেপিএল প্রেস রিলিজ (২০০২-১২-০৯)  জুপিটার ফ্রম অ্যামলথিয়া, ফ্র্যাংক হেটিক অঙ্কিত একটি চিত্র, ২০০২।  অ্যামলথিয়ার অ্যানিমেশন ত্রিমাত্রিক আকারগত মডেল   আরও দেখুন   গ্যালিলিয়ান উপগ্রহ (বৃহস্পতির বৃহত্তম চারটি প্রাকৃতিক উপগ্রহ)    বিষয়শ্রেণী:বৃহস্পতির উপগ্রহ বিষয়শ্রেণী:এডওয়ার্ড এমারসন বার্নার্ডের আবিষ্কার ১৮৯২০৯০৯ বিষয়শ্রেণী:স্বাভাবিকমুখী কক্ষপথের প্রাকৃতিক উপগ্রহ
বালাচৌর () ভারতের পাঞ্জাব রাজ্যের নওয়ানশাহর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে বালাচৌর শহরের জনসংখ্যা হল ১৮,১০৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বালাচৌর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
ব্র্যান্ডসবারি কলেজ ইংল্যান্ডের ব্রেন্টে অবস্থিত ছেলেদের জন্য একটি স্বতন্ত্র শিক্ষাপ্রতিষ্ঠান। প্রতিষ্ঠানটি শুধুমাত্র ছেলেদের পাঠদান করে। কলেজটি ভর্তি পরিক্ষার মাধ্যমে শিক্ষার্থী ভর্তি করায়।The application process requires an entrance exam  ১৯৯৬ সালে ইউসুফ ইসলাম (পূর্বে পপ তারকা ক্যাট স্টিভেনস নামে পরিচিত) দ্বারা এটি প্রতিষ্ঠিত হয়। ওয়াকফ আল-বির শিক্ষাবিষয়ক ট্রাস্টের অংশDepartment of Education হিসাবে যুক্তরাজ্যের তরুণ মুসলিম শিক্ষার্থীদের জন্য পাঠদান করার জন্য শিক্ষাপ্রতিষ্ঠান প্রতিষ্ঠা করা হয়। ব্রোন্ডসবারি কলেজ ব্রেন্টে এবং জাতীয়ভাবেও ভাল সাফল্য অর্জন করে। ২০১৪ সালের হিসাবে জিসিএসইতে ৫+ এ *-সি  সহ ৮৩% শিক্ষার্থী পাস করে।Harrow Times Performance figures for BCB কলেজের বর্তমান প্রধান শিক্ষক মিঃ আমজাদ আলী, যিনি মিঃ সালাহউদ্দিন ক্লিফটনের স্থলাভিষিক্ত হন।  ২০১২ সালে অফস্টেড(শিক্ষা, শিশুদের পরিষেবা এবং দক্ষতায় মান গুলির যাচায়ের প্রতিষ্ঠান) কলেজের সমস্ত দিকগুলি পরিদর্শন করে ব্রোন্ডসবারি কলেজকে 'ভাল' হিসাবে ভূষিত করেছে। পরিদর্শনের পরে তাদের মন্তব্য বলা হয়েছে যে "ইংরেজি পাঠ্যক্রমটি বিদ্যালয়ের একটি বিশেষ শক্তি, তবে কুরআন পাঠ এটির মূল লক্ষ্য তা সবসময় প্রকাশ পায় না।" সরকারী অনুদানপ্রাপ্ত ইসলামিয়া প্রাথমিক বিদ্যালয়ে প্রাথমিক পর্যায়ের শিক্ষার ব্যবস্থা করা হয়।  ২০১৮ সালে অফস্টেড কলেজের সমস্ত দিকগুলি পরিদর্শন করে ব্রোন্ডসবারি কলেজকে 'অসাধারণ' হিসাবে ভূষিত করেছে। অফস্টেড মন্তব্যের প্রধান বিষয়গুলির মধ্যে একটি '' নেতা এবং ট্রাস্টিরা শিক্ষার্থীদের জন্য অত্যন্ত উচ্চাভিলাষী এবং দৃঢ়প্রতিজ্ঞ ফলে কলেজটি তার উন্নতি অব্যাহত রেখেছে। তারা নিশ্চিত করে যে সমস্ত স্বাধীন বিদ্যালয়ের মান পূরণ করা হয়েছে''।   আরও দেখুন   ইসলামিয়া প্রাথমিক স্কুল   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:লন্ডনের ভবন ও স্থাপনা
গিটি () হলো একটি ফোর্জ সফটওয়্যার প্যাকেজ যা সফটওয়্যার ডেভেলপমেন্টের ভার্সন কন্ট্রোল হোস্ট করার জন্য গিট ব্যবহার করে। এছাড়াও, এটি বাগ ট্র্যাকিং, কোড রিভিউ, কন্টিনিউয়াস ইন্টিগ্রেশন, কানবান বোর্ড, টিকেট এবং উইকিসহ অন্যান্য সহযোগী বৈশিষ্ট্য প্রদান করে। আপনি গিটি স্বয়ংসম্পূর্ণভাবে হোস্ট করতে পারেন, অথবা একটি বিনামূল্যে পাবলিক ইন্সট্যান্স ব্যবহার করতে পারেন। এটি গগস থেকে ফর্ক করা হয়েছে এবং গো প্রোগ্রামিং ভাষায় লেখা হয়েছে। গিটি লিনাক্স, ম্যাকওএস এবং উইন্ডোজসহ গো দ্বারা সমর্থিত সকল প্ল্যাটফর্মে হোস্ট করা যেতে পারে। এই প্রকল্পটি ওপেন কালেক্টিভের মাধ্যমে অর্থায়িত হয়।   ইতিহাস  গিটি একটি উন্মুক্ত উৎসের গিট পরিষেবা যা লুনি জিয়াও দ্বারা তৈরি করা হয়েছে, যিনি এর পূর্বসূরি, স্ব-হোস্টেড গিট পরিষেবা গগস-এর প্রতিষ্ঠাতাও ছিলেন। জিয়াও গগস সম্প্রদায়ের একদল ব্যবহারকারী এবং অবদানকারীদের গিটির উন্নয়নে যোগদানের জন্য আমন্ত্রণ জানিয়েছে৷ গগস যখন ওপেন সোর্স ছিল, তখন এর সংগ্রহস্থল একটি একক রক্ষণাবেক্ষণকারী দ্বারা নিয়ন্ত্রিত ছিল, যা সম্প্রদায়ের ইনপুট এবং ডেভেলপমেন্টের গতি সীমিত করেছিল। এই সীমাবদ্ধতার প্রতিক্রিয়া হিসাবে, গিটি ডেভেলপাররা একটি সম্প্রদায়-চালিত উন্নয়ন মডেল তৈরি করে নভেম্বর ২০১৬-এ গগস ফর্ক করার সিদ্ধান্ত নেয়৷ ২০১৬ সালের ডিসেম্বরে গিটির অফিসিয়াল ১.০ রিলিজ হয়েছিল।   ফোর্জজো ফর্ক  alt=Forgejo logo|থাম্ব| ফোর্জজো লোগো ২০২২ সালের অক্টোবরে, রক্ষণাবেক্ষণকারী লুনি জিয়াও এবং ম্যাটি রান্টা গিটির বিশেষ সংস্করণ ব্যবহার করে হোস্টিং পরিষেবা প্রস্তাব করার লক্ষ্যে গিটি লিমিটেড কোম্পানি প্রতিষ্ঠা করেন। এর বিপরীত উন্মুক্ত উৎসটি এমআইটি লাইসেন্স বজায় রাখে। একটি সম্প্রদায়ের মালিকানা মডেল থেকে সরে যাওয়া কিছু অবদানকারীদের কাছ থেকে কিছুটা প্রতিরোধ পেয়েছিল, যার ফলে ফোর্জজো নামে একটি সফটওয়্যার ফর্ক তৈরি হয়েছিল। একইভাবে, ফোর্জ সফটওয়্যার কোডবার্গ গিটির পরিবর্তে ফোর্জজো ব্যবহার করা শুরু করে।   আরও দেখুন    উন্মুক্ত উৎসের সফটওয়্যার  গিটহাব  বিটবাকেট   তথ্যসূত্র    বহিঃসংযোগ      গগস ওয়েবসাইট - যা থেকে গিটি ফর্ক করা হয়েছে  বিষয়শ্রেণী:সহযোগিতামূলক প্রকল্প বিষয়শ্রেণী:এমআইটি লাইসেন্স ব্যবহারকৃত সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার বিষয়শ্রেণী:মুক্ত সফটওয়্যার ওয়েবসাইট বিষয়শ্রেণী:২০১৬-এর সফটওয়্যার
ব্যবহারবিধি  নিচের খালি টেমপ্লেটটি নিবন্ধে কপি-পেস্ট করে প্যারামিটারের তথ্য পূরণ করে ব্যবহার করুন।  {{Infobox networking protocol |       title =  |        logo =  |    logo alt =  |       image =  |   image alt =  |     caption =  |    is stack =  |     purpose =  |   developer =  |        date = {{Start date and age|    |  |  }}<!--Fill in: Year (4 digits), month and day (2 digits)--> |    based on =  |  influenced =  |    osilayer =  |       ports =  |        rfcs =  |    hardware =  }}  সিনট্যাক্স   উদাহরণ   {{Infobox networking protocol |title      = WebDAV |is stack   = no |purpose    = Allows clients to perform remote Web content authoring operations |developer  = [[Jim Whitehead]], [[Internet Engineering Task Force]] (IETF) |date       = {{Start date and age|1996}} |based on   = [[Hypertext Transfer Protocol]] (HTTP) |influenced = [[Delta-V]], [[CalDAV]], [[GroupDAV]] |osilayer   = [[Application layer]] |ports      = 80, 443 |rfcs       = RFC 2518, RFC 4918 }}
সোনার খাঁচা  হলো একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৭৩ সালে সরকার ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন বীরেশ্বর সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, সুলতা চৌধুরী, তরুণ কুমার।  কাহিনী  শ্রেষ্ঠাংশে  হারাধন বন্দ্যোপাধ্যায়  সুব্রতা চট্টোপাধ্যায় সুলতা চৌধুরী  অপর্ণা দেবী  নির্মল কুমার  তরুণ কুমার  উত্তম কুমার  কনিকা মজুমদার  রবিন মজুমদার  অপর্ণা সেন  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৭৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র
ওকল্যাণ্ড বন্দর সান ফ্রান্সিসকো উপকূলে ক্যালিফোর্নিয়া রাজ্যের ওকল্যান্ডে অবস্থিত একটি প্রধান কন্টেইনার জাহাজ বন্দর। এটি মার্কিন যুক্তরাষ্ট্রের প্রশান্ত মহাসাগর উপকূলের প্রথম প্রধান বন্দর ছিল যা কন্টেইনার জাহাজগুলির জন্য টার্মিনাল তৈরি করেছিল। এটি এখন লং বিচ, লস অ্যাঞ্জেলেস, নেয়ার্ক এবং সাভানাহ বন্দরের পরে মার্কিন যুক্তরাষ্ট্রের  পঞ্চম ব্যস্ততম কন্টেইনার বন্দর। ২০০২ সালে ইন্টারমোডাল কন্টেইনার হ্যান্ডলিং সিস্টেমের উন্নয়ন ঘটিয়ে একটি উচ্চমানের পণ্যসম্ভার পরিচালনা সুবিধা তৈরির পরিকল্পনা ও নির্মাণ এক দশক ধরে হয়েছিল, যা পশ্চিম উপকূলের মালবাহী বাজারে ভাগ বাড়ানোর জন্য ওকল্যাণ্ড বন্দরের অবস্থান উন্নত করেছিল।   তথ্যসূত্র    বহিঃসংযোগ    Port of Oakland Official website  http://www.nytimes.com/2016/09/19/business/economy/coming-soon-economists-hope-big-spending-on-roads-bridges-and-ports.html?_r=1  বিষয়শ্রেণী:মার্কিন যুক্তরাষ্ট্রের বন্দর ও পোতাশ্রয় বিষয়শ্রেণী:ক্যালিফোর্নিয়ার বন্দর
নিম্বার্ক আশ্রম বাংলাদেশ সিলেট শহরের প্রাণ কেন্দ্র মির্জাজাঙ্গাল রোডে অবস্থিত। এই মন্দিরের স্থাপত্যশৈলী এবং সৌন্দর্য পূর্ণনকশা বহু প্রচীন স্থাপত্য নির্দশন। মন্দিরটি প্রায় ১৯৩১ সালে নিম্বার্ক সম্প্রদায়ের ৫৫ তম আচার্য্য শ্রীশ্রী ১০৮ স্বামী সন্তদাস কাঠিয়াবাবা মহারাজ প্রতিষ্ঠা করেছিলেন।   অবস্থান  শ্রী শ্রী নিম্বার্ক আশ্রম বাংলাদেশের সিলেট শহরের থেকে মির্জাজাঙ্গাল রোডে, নিম্বার্ক আশ্রম অবস্থিত। স্থাপত্যশৈলী আশ্রমটি প্রতিষ্ঠা কালে প্রাচীন নকশা ছিল কিন্ত বর্তমানে আশ্রমটি পুণঃ নির্মাণ করে আধুনিক আশ্রমে রূপ দেওয়া হয়েছে। ইতিহাস শ্রীশ্রী নিম্বার্ক আশ্রম বাংলাদেশের উওর পূর্বে প্রাণ কেন্দ্র সিলেট শহরে অবস্থিত। নিম্বার্ক সম্প্রদায়ের বাংলার প্রথম নিম্বার্ক মহন্ত, কুম্ভ মেলার সাবেক প্রেসিডেন্ট, ওরফে তারাকিশোর চৌধুরীর এবং সমাজ সেবক শ্রীশ্রী ১০৮ স্বামী সন্তদাস কাঠিয়াবাবা ১৯৩১ খ্রীষ্টাব্দে এই আশ্রমটি নিজ হস্তে প্রতিষ্ঠা করেছিলেন। এই আশ্রমটি শুধু সিলেটই নয় বাংলাদেশ তথা সারা বিশ্বের বিভিন্ন প্রান্ত থেকে হিন্দুধর্ম নিম্বার্ক সম্প্রদায়ের ভক্তবৃন্দ ও অনুসারীদের প্রার্থনা স্থল। প্রতিষ্ঠা লঙ্ঘন থেকেই আশ্রমটি হিন্দুধর্মালম্বী ভক্তগণের সাধন-ভজন অনেক ইতিবাচক প্রভাব ফেলে। আজ পর্যন্ত হিন্দুধর্মের ঐতিহ্য ও ইতিহাস বহন করে চলছে। উৎসব ভগবান পরমেশ্বর শ্রীকৃষ্ণ জন্মাষ্টমী, রাধা রাণীর জন্মাষ্টমী, নিম্বার্ক জয়ন্তী, সন্তদাস কাঠিয়াবাবার আবির্ভাব ও তিরোভাব মহোৎসব, রাসবিহারীদাস কাঠিয়াবাবার জন্ম আবির্ভাব মহামহোৎসব, চন্দন যাত্রা, রথযাত্রা মহোৎসব, দোলযাত্রা, রাসযাত্রা। পরিচালনা আশ্রমটি বর্তমান পরিচালনা ও দিক নির্দেশনা করেন নিম্বার্ক সম্প্রদায়ের ৫৭তম আচার্য্য ব্রজবিদেহী শ্রীমহন্ত অনন্ত শ্রীবিভূষিত শ্রীশ্রী ১০৮ স্বামী রাসবিহারীদাস কাঠিয়াবাবা মহারাজ এবং আশ্রমের নিজস্ব পরিচালনা কমিটি রয়েছেন।  চিত্রশালা তথ্যসূত্র   বহিঃসংযোগ  বিষয়শ্রেণী:কৃষ্ণ মন্দির বিষয়শ্রেণী:হিন্দু ধর্মীয় স্থাপনা বিষয়শ্রেণী:সন্তদাস কাঠিয়াবাবার প্রতিষ্ঠিত মন্দির বিষয়শ্রেণী:সিলেট জেলার হিন্দু মন্দির বিষয়শ্রেণী:১৯শ শতাব্দীর হিন্দু মন্দির
মিস আর্থ ইন্ডিয়া বা মিস ইন্ডিয়া আর্থ হল ভারতীয় নারীদের দেওয়া একটি খেতাব, যিনি মিস আর্থে ভারতের প্রতিনিধিত্ব করেন, যা একটি বার্ষিক, আন্তর্জাতিক সুন্দরী প্রতিযোগিতা যা পরিবেশ সচেতনতা প্রচার করে।  বর্তমানে যে জাতীয় প্রতিযোগিতার মাধ্যমে মিস আর্থের জন্য ভারতীয় প্রতিনিধিকে বেছে নেয় তা হলো মিস ডিভাইন বিউটি অফ ইন্ডিয়া।   ইতিহাস  ২০০১ সালে শুরু হওয়ার পর থেকে ভারত মিস আর্থ প্রতিযোগিতায় অংশগ্রহণ করছে। ২০০১ থেকে ২০১৩ পর্যন্ত, মিস আর্থ -এ ভারতের প্রতিনিধিরা ফেমিনা মিস ইন্ডিয়া (১৯৬৪ সালে প্রতিষ্ঠিত একটি সুন্দরী প্রতিযোগিতা) দ্বারা নির্বাচিত হতেন। ফেমিনা মিস ইন্ডিয়া স্পনসর করেছে ফেমিনা, টাইমস গ্রুপ দ্বারা প্রকাশিত একটি মহিলাদের ম্যাগাজিন।  ২০০২ থেকে, ফেমিনা মিস ইন্ডিয়ার তৃতীয় বিজয়ীকে মিস ইন্ডিয়া এশিয়া প্যাসিফিক ইন্টারন্যাশনাল থেকে ফেমিনা মিস ইন্ডিয়া আর্থ নামে পরিবর্তন করে নতুন মিস আর্থ প্রতিযোগিতায় ভারতের প্রতিনিধি মনোনীত করা হয় এবং একজন ফাইনালিস্টকে মিস ইন্টারন্যাশনাল -এ পাঠানো হয়। ২০০৭ থেকে ২০০৯ পর্যন্ত, তিনজন করে বিজয়ী মিস ইউনিভার্স, মিস ওয়ার্ল্ড এবং মিস আর্থ -এ গিয়েছিলেন।  ২০১০ সালে, আই অ্যাম শি-মিস ইউনিভার্স ইন্ডিয়া মিস ইউনিভার্স প্রতিযোগিতায় ভারতের প্রতিনিধি পাঠানোর অধিকার অর্জন করে। ফেমিনা মিস ইন্ডিয়ার প্রথম বিজয়ী মিস ওয়ার্ল্ডে, দ্বিতীয় বিজয়ী মিস আর্থে এবং তৃতীয় বিজয়ী মিস ইন্টারন্যাশনালে অংশগ্রহণের জন্য মনোনীত হন। ২০১৩ সালে, টাইমস গ্রুপ মিস ইউনিভার্সে ভারতের প্রতিনিধি পাঠানোর অধিকার ফিরে পায় এবং মিস ইউনিভার্স (মিস ডিভা) এর জন্য একটি নতুন প্রতিযোগিতা চালু করে। পরের বছর, মিস আর্থ ইন্ডিয়া মিস ডিভা প্রতিযোগিতায় দ্বিতীয় খেতাব পান।    তথ্যসূত্র    বহিঃসংযোগ    মিস আর্থ ইন্ডিয়ার কর্মকর্তা  বিষয়শ্রেণী:ভারতীয় পুরস্কার বিষয়শ্রেণী:২০১৫-এ ভারতে প্রতিষ্ঠিত বিষয়শ্রেণী:ভারতের সুন্দরী প্রতিযোগিতা বিষয়শ্রেণী:দেশ অনুযায়ী মিস আর্থ বিষয়শ্রেণী:মিস আর্থ ইন্ডিয়া
মার্ক ডেভিড চ্যাপম্যান () বীট্‌ল্‌স শিল্পী জন লেননের আততায়ী। ১৯৮০ সালের ডিসেম্বর ৮ তারিখে চ্যাপম্যান নিউ ইয়র্ক শহরে লেননকে গুলি করে হত্যা করেন। লেনন ও তার স্ত্রী ইয়োকো ওনো যখন তাদের অ্যাপার্টমেন্ট ভবনের বাইরে দাঁড়িয়ে ছিলেন, তখন চ্যাপম্যান লেননের পিঠে ৪বার গুলি করেন। গুলি করার পরে পুলিশ আসা পর্যন্ত চ্যাপম্যান ঘটনাস্থলে অপেক্ষা করেন। পুলিশের হাতে গ্রেপ্তার হবার পর চ্যাপম্যান দোষ স্বীকার করেন। তাকে ২০ বছর থেকে যাবতজীবন কারাদণ্ডের সাজা দেয়া হয়। ২০১০ সাল পর্যন্ত ৫ বার তার প্যারোলে মুক্তির আবেদন খারিজ করা হয়েছে, ফলে তিনি এখনো নিউ ইয়র্কের অ্যাটিকা কারাগারে সাজাভোগ করছেন। লেননের স্ত্রী ইয়োকো ওনো প্যারোলে চ্যাপম্যানের মুক্তির আবেদনের বিরোধিতা করেছেন।   তথ্যসূত্র   আরও পড়া  Bresler, Fenton. Who Killed John Lennon? London: Sidgwick & Jackson (Nov. 1990). .  বহিঃসংযোগ   New York Department of Correctional Services inmate information page Chapman's DIN is 81-A-3860  Article on Mark Chapman which argues that he killed for fame (BBC News)  BBC News report with actual news footage from the time on right hand side of page  "Mark David Chapman, The Catcher in the Rye, and the Killing of John Lennon" by John W. Whitehead, 2000    বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সিজোফ্রেনিয়ায় আক্রান্ত ব্যক্তি বিষয়শ্রেণী:মার্কিন গুপ্তঘাতক বিষয়শ্রেণী:২০শ শতাব্দীর মার্কিন অপরাধী বিষয়শ্রেণী:মার্কিন পুরুষ অপরাধী বিষয়শ্রেণী:খুনের দায়ে দোষী সাব্যস্ত মার্কিন ব্যক্তি বিষয়শ্রেণী:যাবজ্জীবন কারাদণ্ডে দণ্ডিত মার্কিন বন্দী বিষয়শ্রেণী:২০শ শতাব্দীর মার্কিন খুনি বিষয়শ্রেণী:টেক্সাসের খ্রিস্টান বিষয়শ্রেণী:জর্জিয়া (মার্কিন অঙ্গরাজ্যের) অপরাধী বিষয়শ্রেণী:হাওয়াইয়ের অপরাধী বিষয়শ্রেণী:নিউ ইয়র্ক (অঙ্গরাজ্যের) অপরাধী বিষয়শ্রেণী:পুরুষ খুনি বিষয়শ্রেণী:মেজাজের ব্যাধিসহ ব্যক্তি বিষয়শ্রেণী:ব্যক্তিত্বের ব্যাধিসহ ব্যক্তি বিষয়শ্রেণী:নিউ ইয়র্ক (অঙ্গরাজ্য) কর্তৃক যাবজ্জীবন কারাদণ্ডপ্রাপ্ত বন্দী
রাশিদা খাতুন বাংলাদেশ জামায়াতে ইসলামীর রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   রাজনৈতিক জীবন  রাশিদা খাতুন পঞ্চম জাতীয় সংসদের মহিলা আসন ৭ থেকে বাংলাদেশ জামায়াতে ইসলামীর মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৫ম জাতীয় সংসদের সংরক্ষিত মহিলা আসনের সদস্য
ভাইসমিস (জার্মান ভাষায়: Weissmies) সুইজারল্যান্ডের ভ্যালিস ক্যান্টনে অবস্থিত আল্পস পর্বতমালার একটি পর্বত। এটির উচ্চতা ৪০১৭ মিটার। এই পর্বতমালার পূর্বের দিকে অবস্থিত একমাত্র চার হাজার উচ্চতাবিশিষ্ট পর্বত এটি।  ভাইসমিস আল্পস পর্বতমালার মূল চাইনের অবস্থিত। এই পর্বতপ্রাচীরের পশ্চিমে সাস্টাল উপত্যকা এবং পূর্বে সিমপ্লন উপত্যকা অবস্থিত। ভাইসমিস ছাড়াও এর আরো দুইটি শীর্ষ রয়েছে, এগুলো পর্বতপ্রাচীরের উত্তরের দিকে অবস্থিত এবং উচ্চতাও প্রায় সমান। এগুলোড় নাম ল্যাগিনহর্ন এবং ফ্লেটশহর্ন। সাস্টাল উপত্যকা ঘিরে অবস্থিত দশটি চার হাজার মিটার উচ্চতাবিশিষ্ট পর্বতের অন্যতম এই ভাইসমিস। এর পশ্চিমে ডম পর্বত রয়েছে, যা আল্পস পর্বতমালার তৃতীয় সর্বোচ্চ পর্বত।  পর্বতারোহণ 200px|thumb|left|ভাইসমিসের উত্তর পার্শ্বের দৃশ্য ইয়াকোব ক্রিশ্চিয়ান হাউজার এবং পিটার ইয়োসেফ ১৮৫৫ সালে সর্বপ্রথম ভাইসমিসে আরোহণ করেন। তবে সেসময় স্থানীয়রা বিশ্বাস করতে চাননি যে তাদের সহায়তা ছাড়াই পর্বতারোহী দুইজন শীর্ষে আরোহণ করেছেন। তখন তারা ইয়াকোব এবং পিটারের গতিপথ দিয়ে শীর্ষে আরোহণ করে দেখলেন যে আসলেই ঐ দুই পর্বতারোহী শীর্ষে আরোহণ করেছেন।  ভাইসমিসের পূর্ব পৃষ্ঠ দিয়ে সর্ব প্রথম আরোহণ করেন পিবেলস, জ্যাকসন এবং মার্গারেট। তাদের সহযোগী ছিলেন শ্লেগেল, রুবি এবং মার্টিন। ১৮৭৬ সালের অক্টোবরে তাদের এই অভিযান পরিচালিত হয়। তবে এর চাইতেও কঠিন হল দক্ষিণ পৃষ্ঠ দিয়ে আরোহণ করা। ১৮৮৪ সালে এই পথ দিয়ে আরোহণ করেন সি. এইচ. উইলসন, বুর্গেনার এবং ফুরার। এর দুই সপ্তাহ পরে আরো তিন পর্বতারোহী উত্তরের পৃষ্ঠ দিয়ে পর্বতটির শীর্ষে আরোহণ করেন।Helmut Dumler,Willi P. Burkhardt, Les 4000 des Alpes,   আরো পড়ুন  Dumler, Helmut and Willi P. Burkhardt, The High Mountains of the Alps, London: Diadem, 1994  তথ্যসূত্র  বহিঃসংযোগ   ভাইসমিস - Distantpeak.com  ভাইসমিস - SummitPost  ভাইসমিসে আরোহণের গতিপথের বর্ণনা  বিষয়শ্রেণী:সুইজারল্যান্ডের পর্বত বিষয়শ্রেণী:আল্পস পর্বতমালার পর্বত
কুড়িগ্রাম পৌরসভা বাংলাদেশের রংপুর বিভাগের কুড়িগ্রাম জেলার সদর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা    প্রশাসনিক এলাকা	 ওয়ার্ডঃ ০৯টি   আয়তন ও জনসংখ্যা  মোট আয়তনঃ ২৭.২০ বর্গ কি.মি. মোট জনসংখ্যাঃ ১,৮০,০০০ জন   শিক্ষার হার ও শিক্ষা প্রতিষ্ঠান  শিক্ষার হারঃ শিক্ষা প্রতিষ্ঠানঃ   জনপ্রতিনিধি  বর্তমান মেয়রঃ মোঃ কাজিউল ইসলাম   আরও দেখুন  কুড়িগ্রাম সদর উপজেলা কুড়িগ্রাম জেলা রংপুর বিভাগ নাগেশ্বরী উপজেলা   তথ্যসূত্র   বিষয়শ্রেণী:কুড়িগ্রাম জেলার পৌরসভা বিষয়শ্রেণী:১৯৭২-এ প্রতিষ্ঠিত
শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার ভারতের তথ্য ও সম্প্রচার মন্ত্রণালয় কর্তৃক প্রতিষ্ঠিত, চলচ্চিত্র উৎসব অধিদপ্তর দ্বারা প্রতিবছর আয়োজিত জাতীয় চলচ্চিত্র পুরস্কারগুলির মধ্যে একটি। এটি পূর্ণদৈর্ঘ্য চলচ্চিত্রগুলির জন্য প্রদানকৃত কয়েকটি পুরস্কারের মধ্যে একটি, যেখানে প্রাপককে রজত কমল (রৌপ্য পদ্ম) ভূষিত করা হয়।  ১৯৫৪ সালে প্রতিষ্ঠিত জাতীয় চলচ্চিত্র পুরস্কার হল ভারতের সর্বাধিক বিশিষ্ট চলচ্চিত্র পুরস্কার যা ভারতীয় চলচ্চিত্রের মধ্যে শ্রেষ্ঠ যেখানে বিভিন্ন আঞ্চলিক ভাষায় চলচ্চিত্রের জন্যও পুরস্কার দেওয়া হয়।  সাতটি আঞ্চলিক ভাষার (বাংলা, হিন্দি, কন্নড়, মালয়ালম, মারাঠি, তামিল এবং তেলুগু) চলচ্চিত্রের জন্য পুরস্কার প্রদান চালু হয়েছিল ২ ডিসেম্বর ১৯৫৫ সাল আয়োজিত ২য় জাতীয় চলচ্চিত্র পুরস্কার থেকে। শুরু থেকে "শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" (১৯৬০–৬৮), "দ্বিতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এবং "তৃতীয় শ্রেষ্ঠ পূর্ণদৈর্ঘ্য চলচ্চিত্রের জন্য প্রশংসাপত্রের সনদ" এই তিনটি বিভাগে পুরস্কার প্রদানের মাধ্যমে এই অয়োজন শুর হয়। পরবর্তীতে ১৯৬৭ সাল দুটি প্রশংসাপত্রের পুরস্কার ১৫তম জাতীয় চলচ্চিত্র পুরস্কার থেকে বন্ধ ঘোষণা করা হয়েছে।  প্রফুল্ল কুমার সেনগুপ্ত পরিচালিত, ১৯৬০ সালের শ্রী লোকনাথ চলচ্চিত্রটিকে "শ্রেষ্ঠ ওড়িয়া ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্যপদক" প্রদান করা হয়েছিল। অতি সাম্প্রতিক ২০১৭ সালে আয়োজিত ৬৫তম জাতীয় চলচ্চিত্র পুরস্কার প্রাপ্ত চলচ্চিত্র ২০১৭ সালের ছবি হ্যালো আরশি।  বিজয়ী পুরস্কারের মধ্যে রয়েছে 'রজত কমল' (রৌপ্য পদ্ম পুরস্কার) এবং নগদ অর্থ পুরস্কার। নিম্নলিখিত বছর অনুযায়ী পুরস্কার বিজয়ীরা হলেন:  পুরস্কারের কিংবদন্তি তথ্যসূত্র  বহিঃসংযোগ    জাতীয় চলচ্চিত্র পুরস্কার আর্কাইভ  বিষয়শ্রেণী:জাতীয় চলচ্চিত্র পুরস্কার (ভারত) বিষয়শ্রেণী:ওড়িশার চলচ্চিত্র
250px|thumb|upright| সেমি-ফর্ম্যাল শার্ট পরিহিত পুরুষ  শার্ট (ইং: Shirt) ঊর্ধ্বাঙ্গের পরনের একটি পোশাক। প্রকৃতপক্ষে শার্ট ছিল কেবলমাত্র পুরুষদের পরিধেয় একটি অন্তর্পোশাক। পরে আমেরিকান ইংরেজিতে সকল প্রকার ঊর্ধ্বাঙ্গের পরিধেয় শার্ট নামে অভিহিত হতে থাকে। এমনকি সোয়েটার, কোট বা ব্রাসিয়ারের মতো পোশাকও শার্ট হিসেবে আখ্যা পায়। মহিলাদের পোশাকটি টপ নামে অভিহিত হয়। ব্রিটিশ ইংরেজিতে শার্ট বলতে বিশেষত কলার, কাফযুক্ত স্লিভ ও বোতাম দ্বারা লম্বভাবে খোলার যোগ্য এক পোশাককে চিহ্নিত করা হয়। এই পোশাকটি আমেরিকান ইংরেজিতে বটন শার্ট বা ড্রেস শার্ট নামে পরিচিত।   গ্যালারি    তথ্যসূত্র    বহিঃসংযোগ   বিষয়শ্রেণী:শার্ট বিষয়শ্রেণী:পোশাকের ইতিহাস বিষয়শ্রেণী:পোশাকের ইতিহাস (পশ্চিমা ফ্যাশন)